open-index/open-wikipedia-markdown huggingface dataset:
Carlo Cafiero

**Carlo Cafiero** (Barletta, 1. septembra 1846. – Nocera Inferiore, 17. jula 1892) bio je italijanski anarhistički aktivist, poznat kao jedan od najvatrenijih zagovornika ideja Mihaila Bakunjina u Prvoj internacionali.
     
## Vanjske veze

* Carlo Cafiero, 1846-1892. Biography of the Italian anarchist who developed communist anarchism at Federazione dei Comunisti Anarchici
* Carlo Cafiero Page at Daily Bleed's Anarchist Encyclopedia
* Page at Italy's Who's Who
Torrejón de Ardoz

**Torrejón de Ardoz** je grad od 128,013 stanovnika u centru Španjolske, koji administrativno podpada pod
Autonomnu zajednicu Madrid.

## Geografija

Torrejón de Ardoz leži udaljen dvadesetak km istočno od centra Madrida. Poznat je po aerodromu *Madrid–Torrejón* (IATA: TOJ, ICAO: LETO) koji je danas vojni i civilni.

On je jedan od gradova koji formiraju konurbaciju Metropolitanski Madrid u kojoj živi 7,300,000 stanovnika.

## Historija

Nema pouzdanih podataka kad je nastalo najstarije naselje *Alcalá*, ali se pretpostavlja da se to desilo početkom 12. vijeka, kad je za rekonkviste vojska kralja Alfonsa VII - 1118. preotela taj kraj od Maura, uključujući i pograničnu fortifikaciju Torrejón.

Čitav srednji vijek Torrejón je bio feud nadbiskupije Toledo. U to vrijeme Alcalá, je bila važnija i veća od Torrejóna koji je bio samo jedno od nasalja Alcale. Takvo stanje potrajalo je do sredine 16. vijeka, kad su stanovnici Torrejóna osjetili potrebu da postanu nezavisni. Njihovoj želji udovoljio je kralj 
Karlo I koji im je 6. septembra 1554. dodjelio povelju o statusu grada.

Od sredine 19. vijeka Torrejón administrativno podpada pod Madrid, a ne više pod Toledo.

## Atrakcije

Torrejon je mjesto gdje se nalazi *[[Zabavni park]] Evropa*, na površini od oko 190.000 m². U njemu raste više od 5.000 vrsta stabala, grmova i oko 10 000 vrsta cvijeća. Pored tog posjetioci mogu vidjeti replike najslavnijih evropskih spomenika, među njima; Eiffelov toranj, Berlinski zid, Londonski most, 
Grčki teatar... Pored tog tu se nalazi i jedan od najstarijih madridskih trgovačkih centara - *Parque Corredor*.

Turistima je interesantna procesija pred Uskrs.

## Privreda

Sve do 20. vijeka stanovnici su se bavili poljoprivredom i stočarstvom, tek nakon što je 50-ih Američka ratna avijacija instalirala svoju bazu počeo je razvoj industrije i to koncentriran oko aeronautike jer je i Španjolska tu smjestila svoj - *Instituto Nacional de Técnica Aeronáutica*. Danas se u Torrejónu nalazi centar agencije Evropske unije za satelite (akronim: *EU SatCen*).

## Pobratimski gradovi
*  Boyeros, Kuba
*  Condega, Nikaragva
*  Bir Ganduz, Zapadna Sahara
*  Compton, Sjedinjene Američke Države

## Reference
 
## Vanjske veze

* ''Ayuntamiento de Torrejón de Ardoz''
Benetússer

**Benetússer** je grad i općina od 14,495 stanovnika na istoku Španjolske, koja administrativno podpada pod 
autonomnu zajednicu Valenciju i Provinciju Valenciju.

## Geografija

Benetússer leži udaljen desetak kilometara južno od centra Valencije.

On je jedno od 45 satelitskih naselja koji formiraju Metropolitansku Valenciju - konurbaciju u kojoj živi 1.595,000 stanovnika

## Reference
 
## Vanjske veze

* ''Ajuntament de Benetússer''
Rat Jenkinsovog uha

**Rat za Dženkinsovo uvo** (;  je bio sukob između Velike Britanije i Španije koji je trajao od 1739. do 1748, mada su glavne borbe okončane do 1742. Njegovo neobično ime, koje je skovao Tomas Karlajl 1858. se odnosio na uho otkinuto od Roberta Dženkinsa, kapetana britanskog trgovačkog broda. Ovo otkinuto uho je kasnije pokazano pred Parlamentom Velike Britanije. Priča o otkidanju Dženkinsonovog uveta, kao i ukrcavanje španskih vojnika na njegov brod, je poslužila kao povod za rat protiv Španske imperije, navodno da se Španija podstakne da ne prekrši unosni *[[asjento]]* ugovor (prodaju robova u Španskoj Americi koju su vršili britanski trgovci).

Nastojanja Španije da suzbije krijumčarsku delatnost trgovinu u Zapadnu Indiju i Srednju Americi izazvalo je krajem oktobra 1739. godine novi pomorski rat. Smatrajući španske kolonije u Americi glavnim objektom napada, Velika Britanija je pre objave rata uputila u Zapadnu Indiju admirala Edvarda Vernona sa eskadrom od devet ratnih brodova. Vernon je 22. novembra zauzeo grad Portobelo na Panamskoj prevlaci, odakle su Španci upućivali ka Evropi Srebrnu flotu. U martu 1740. godine bombardovao je Kartahenu u Kolumbiji, a zatim je zauzeo Čagres na Panamskoj prevlaci gde su Britanci došli do velikog plena.

U Zapadnu Indiju Španija je uputila jula 1740. godine pojačanja a odmah za njom i Francuska koja je bila u ugovornoj obavezi da brani španske teritorije. Zato su Britanci morali da angažuju nove snage, koje su tamo prispele u januaru 1741. godine. Rat u Zapadnoj Indiji je ubrzo prerastao u kolonijalni rat Velike Britanije, Španije i Francuske.

Posle 1742. godine rat je definitno bio utopljen u širi Rat za austrijsko nasleđe u koji je bila uključena većina evropskih sila. Mir je postignut sporazumom iz Ahena 1748. Iz engleske perspektive, rat je bio značajan jer su prvi put mobilisani pukovi američkih kolonista, načinjeni delom redovne britanske vojske i poslati da se bore van Severne Amerike.

## Reference

## Literatura

* Vojna enciklopedija, Kadis
* 
* 
* Kriston I. Arčer, Džon R. Feris, Holger H. Hervig i Timoti H. E. Travers, Svetska istorija ratovanja, Alexandria Press, Beograd, 2006. 
* 
*
France université numérique

**France université numérique** je neprofitabilna obrazovna organizacija koja nudi veliki broj onlajn kurseva MOOCS. France université numérique sarađuje sa mnogo univerziteta kako bi obezbedila onlajn kurseve. Kursevi koji se mogu pohađati su iz oblasti fizike, elektrotehnike, hemije,medicine, biologije, sociologije, matematike, informatike, ekonomije itd. U aprilu 2018, France université numérique je imala 1.4 milion korisnika i 400 kurs, sa 100 univerziteta.

## Kursevi
Kursevi širokog spektra koji se protežu od humanističkih nauka, medicine, biologije, sociologije, matematike, ekonomije i, informatike i drugih oblasti traju od nekoliko nedelja do nekoliko meseci, i koncipirani su na principu interaktivnog online učenja gde kompletan nastavni materijal i podršku eminentnih predavača polaznici dobijaju besplatno. Na kraju svakog modula polaže se test i dobija sertifikat o savladanom programu. Ovaj tip seminarskih studija nije deo standardnog obrazovanja, i polaznici taj kredit ne mogu koristiti kao zamenu za predmete koje slušaju na matičnim fakultetima ako su studenti, ali je znanje koje dobijaju dragoceno.

### Šta čini ove kurseve toliko različitim?
Online kursevi su dostupni već duže vreme. Razlikuje ih činjenica da je ovo pravo iskustvo kursa. Počinje određenog dana, i studenti gledaju video snimke na nedeljnoj bazi i rade domaće zadatke. Ovo su pravi domaći zadaci za pravu ocenu, sa pravim rokom. Na kraju kursa, studenti dobijaju sertifikat. Oni mogu da predstave taj sertifikat svojem poslodavcu i time dobiju bolji posao.

## Obrazovni uticaj
Svako ko ima pristup Internetu ima mogućnost da dobije visoko obrazovanje, dok je učenje sa sebi odgovarajućim tempom. Čak i u lokalnim institucijama, koje nemaju elitne profesore, studenti mogu da se rukovode i motivišu resursima koje obezbeđuje France université numérique.

## Reference

## Spoljasnje veze
* France université numérique oficial
Pisaća mašina (razvrstavanje)

**Pisaća mašina** ili **pisaći stroj** može označavati:

*pisaća mašina, mehanički uređaj za pisanje;
*''Pisaća mašina'' (drama), teatarski komad francuskog književnika Jeana Cocteaua (1950)
**''Pisaća mašina'' (TV drama, 1960), njena ekranizacija u produkciji TV Beograd
*''Pisaća mašina'' (TV drama, 1975), TV-drama u produkciji TV Sarajevo
Pisaća mašina (TV drama, 1975)

***Pisaća mašina*** je jugoslovenska TV drama u produkciji Televizije Sarajevo emitovana 1975. godine. Režirao ju je Velimir Stojanović a scenario je napisao Srđo Bogović.

## Uloge

Ostale uloge &nbsp;▼




## Vanjske veze
*
Događaj na drugom peronu

***Događaj na drugom peronu*** je jugoslavenska TV drama u produkciji TV Sarajevo emitirana 1975. godine. Režirao ju je Sulejman Kupusović, prema scenariju Alberta Perinija.

## Uloge

## Vanjske veze
*
Jagoš i Uglješa

***Jagoš i Uglješa*** je jugoslavenski televizijski film snimljen 1976. godine u produkciji TV Sarajevo i režiji Bahrudina Čengića i po scenariju Radomira Subotića. Naslovni protagonist, koga tumači Zaim Muzaferija je bivši gastarbajter, a radnja prikazuje kako mu se sudi zato što je poznanika u kavani udario bocom po glavi.

## Uloge

## Vanjske veze
*
Posjeta (TV drama)

***Posjeta*** je jugoslavenska TV drama u produkciji TV Sarajevo emitirana 1977. godine. Režirao ju je Vojislav Milašević, a scenarij je napisao Dževad Sabljaković.

## Uloge

## Vanjske veze
*
The Lost Honor of Kathryn Beck

***The Lost Honor of Kathryn Beck*** () je američki televizijski film snimljen u režiji Simona Langtona i premijerno prikazan početkom 1984. godine. Predstavlja adaptaciju romana *[[Izgubljena čast Katharine Blum]]* njemačkog književnika Heinricha Bölla, odnosno remake istoimenog zapadnonjemačkog filma. Protagonistica, čiji lik tumači Marlo Thomas, je vlasnica catering servisa u malom gradiću koja provede noć sa muškarcem (čiji lik tumači Kris Kristofferson) za koga se ispostavi da je radikalno lijevi terorist. Radnja pokazuje kako je nakon toga podvrgnuta ispitivanju od strane policije te postaje metom senzacionalističkih medija.

## Uloge
*Marlo Thomas ... Kathryn Beck
*Kris Kristofferson ... Ben Cole
*George Dzundza ... Por. DeCarlo
*Jon DeVries ... Bob Fuhrman
*David Rasche ... Donald Catton
*Linda Thorson ... Cory Fuhrman
*Edward Winter ... Carl Macaluso
*Randy Rocca ... Detektiv Gary Astarte
*Christine Estabrook ... Janet Reiss
*Steven Williams ... Les Averback
*Ron Parady ... James McLandish

## Reference

## Vanjske veze
*
Nevjeste dolaze

***Nevjeste dolaze*** je jugoslavenski televizijski film snimljen 1978. godine u produkciji TV Sarajevo i režiji Emira Kusturice, kome je to predstavljao cjelovečernji režijski debi. Film je zbog bavljenja "pikantnim" seksualnim temama poput incesta izazvao duboke kontroverze te postao predmetom neslužbene zabrane.

## Radnja

Jelena živi na maloj farmi sa svoja dva sina - Martinom i Jakovom. Martin je u braku sa Katom pet godina, ali nemaju dece. Jakov nema ženu - još spava u istom krevetu sa majkom, ali voli ženu svoga brata, svake noći čuje njeno stenjanje iza zida. Jednog jutra, pronalaze Katu mrtvu... Onda dolaze na farmu dvoje ljudi: stariji čovek, koji objavljuje da je on Martinov otac i da namerava da ostane i živi na farmi, i devojka, koja ubrzo postaje Martinova nevesta...

## Uloge

## Vanjske veze
*
Vienne (razvrstavanje)

**Vienne** ima više značenja:
* francuski naziv za Beč, glavni grad Austrije
* Vienne, departman u Francuskoj
* Vienne, Isère, grad u Francuskoj, u departmanu Isère
* Vienne (reka), reka u Francuskoj
* Vienne (Normandija), reka u Francuskoj, u Normandiji
## Povezano
* Vienna (razvrstavanje)
Live and Let Die (roman)

***Live and Let Die*** () je špijunski roman britanskog pisca Iana Fleminga objavljen 1954. godine, poznat kao drugi iz originalnog ciklusa o britanskom tajnom agentu Jamesu Bondu. Radnja prikazuje kako Bond pokušava pronaći Mr. Biga (), tajanstvenog kriminalca povezanog kako sa američkim organiziranom kriminalom i svijetom vudua, tako i sa sovjetskom tajnom službom Smjerš, a koji, krijumčareći zlatnike iz 17. vijeka sa Jamajke u SAD, financira sovjetske špijunske operacije. *Live and Let Die* je velikim dijelom bila inspirirana Fleimingovim vlastitim iskustvima vezanim uz život na Jamajci, kao i posjeti SAD, ali i Hladnim ratom, koji je tada bio na vrhuncu. *Live and Let Die* je, slično kao i prethodni roman *[[Casino Royale (roman)|Casino Royale]]*, dobio izvrsne kritike i postao bestseler, iako će mu neki od kasnijih kritičara zamjerati rasističke predrasude u prikazu crnačkog stanovništva na Jamajci i u SAD.

*Live and Let Die* je godine 1973. poslužio kao predložak za istoimeni igrani film iz serije o Jamesu Bondu, a neki od elemenata zapleta su kasnije korišteni i u filmovima *[[For Your Eyes Only (film)|For Your Eyes Only]]* (1981) i *[[License to Kill (film)|License to Kill]]* (1989).

## Vanjske veze
* Ian Fleming.com Official website of Ian Fleming Publications
Moonraker (roman)

***Moonraker*** je špijunski roman britanskog pisca Iana Fleminga objavljen 1955. godine, poznat kao treći iz originalnog ciklusa o tajnom agentu Jamesu Bondu. Radnja prikazuje kako je Bonda njegov šef M šalje da istraži Sir Huga Draxa, bogatog industrijalca kome je britanska vlada povjerila izgradnju interkontinentalnog balističkog projektila pod imenom *Moonraker*; Bond otkriva da je Drax, koji se proslavio kao vojnik u Drugom svjetskom ratu u stvari njemački aristokrat i fanatični nacist koji je pod krinkom amnezije preuzeo identitet britanskog industrijalca te to nastoji iskoristiti kako bi, uz pomoć nuklearne glave koju su mu dostavili Sovjeti projektilom uništio London.

Za *Moonraker*, koji je Fleming inspiraciju pronašao kako u elitnim klubovima britanske aristokracije, tako i vlastitim dobrim poznavanjem obavještajne djelatnosti u Drugom svjetskom ratu, je karakteristično da je jedini roman o Jamesu Bondu čija se radnja u potpunosti odigrava u Engleskoj, a zbog čega mu je dio čitatelja zamjerao nedostatak "egzotičnih" lokacija. Roman je, sa druge strane, svojom temom pogodio preokupacije tadašnje publike - kako strah od nuklearnog uništenja, tako i od raketnih napada nalik na udare V-1 i V-2 u Drugom svjetskom ratu, ali i bojazni da bi Njemačka, čiji je zapadni dio upravo tada formirao vlastitu vojsku i prolazio kroz munjeviti rast poratne ekonomije, mogla ponovno ugroziti Britaniju. Kao i raniji romani, *Moonraker* je postao bestseler i dobio dobre kritike.

Prvi put je adaptiran u obliku stripa, originalno objavljenog u *[[Daily Express]]u* 1958. godine (a nekoliko decenija kasnije i u Jugoslaviji), a sljedeći put kao istoimeni igrani film 1979. godine, mada je u njemu radnja promijenjena gotovo do neprepoznatljivosti.

## Vanjske veze
* Ian Fleming.com Official website of Ian Fleming Publications
Pišpekpusta

**Pišpekpusta** (mađarski: ''Püspökpuszta} može biti:
* mađarski naziv za , selo u Mađarskoj
* mađarski naziv za Avram Janku, selo u Rumuniji
The Diamond Smugglers

***The Diamond Smugglers*** je knjiga britanskog pisca Iana Fleminga objavljena 1957. godine. Posvećena je krijumčarenju dijamanata u svijetu, a sa posebnim naglaskom na Južnu Afriku i tadašnje evropske kolonije kao što su Portugalska Zapadna Afrika, Sijera Leone, Tanganjika i Zlatna Obala. Fleming je ideju za knjigu dobio tokom istraživanja materijala za roman *[[Diamonds Are Forever (roman)|Diamonds Are Forever]]* iz ciklusa o Jamesu Bondu objavljen prethodne godine. Temelj Flemingove knjige je intervju sa Johniom Collardom, članom Međunarodne organizacije za bezbjednost dijamanata (IDSO), koju je bila osnovala južnoafrička kompanija De Beers. Originalno je bila objavljena kao serija članaka u *[[The Sunday Times]]u* nedugo prije nego što je izdana kao knjiga.
Diamonds Are Forever (roman)

***Diamonds Are Forever*** () je špijunski roman britanskog pisca Iana Fleminga objavljen 1956. godine, poznat kao četvrti roman originalnog ciklusa o tajnom agentu Jamesu Bondu. Radnja prikazuje kako Bond od svojih pretpostavljenih dobiva zadatak istražiti krijumčarenje dijamanata iz tadašnje britanske kolonije Sijera Leone u SAD, te se infiltirira u organizaciju koju vode američki gangsteri te tamo upozna i zaljubi u ženu po imenu Tiffany Case, a s kojom će razbiti krijumčarsku operaciju u Las Vegasu.

*Diamonds Are Forever*, koji predstavlja jedini Flemingov roman o Bondu gdje su glavni negativci "obični" kriminalci, a ne špijuni, je napisan nakon što je autor, u nastojanju da radnja bude što najautentičnija, detaljno proučavao krijumčarenje dijamanata te, između ostalog posjetio SAD; pri povratku se vratio znamenitim putničkim brodom RMS ''Queen Elizabeth'' koji je također postao mjesto radnje. *Diamonds Are Forever* je zanimljiv i po tome što se u njemu prvi put pojavljuju homoseksualni likovi, odnosno par plaćenih ubica Mr. Wint i Mr. Kidd. Fleming je od materijala prikupljenih za istraživanje napisao knjigu *[[The Diamonds Smugglers]]*, u kojoj je opisao tadašnje krijumčarenje dijamanata.

Godine 1971. je snimljena adaptacija u obliku istoimenog igranog filma.

## Vanjske veze
* Ian Fleming.com Official website of Ian Fleming Publications
Goldfinger (roman)

***Goldfinger*** je špijunski roman britanskog pisca Iana Fleminga objavljen 1959. godine, koji predstavlja sedmi dio originalnog ciklusa o britanskom tajnom agentu Jamesu Bondu. Radnja prikazuje kako Bond dobije zadatak istražiti Aurica Goldfingera, međunarodnog trgovca zlatom za koga se sumnja da krijumčarenjem zlata financira sovjetske špijunske aktivnosti na Zapadu; Bond nakon niza neugodnih susreta sa Goldfingerom otkrije kako je Goldfingerov pravi cilj drska i spektakularna pljačka američkih federalnih rezerva zlata u Fort Knoxu, te je pokušava zaustaviti.

*Goldfinger* je Fleming, kao i druge romane o Bondu, napisao na Jamajci, te su mu inspiraciju za likove dali njegovi poznanici, a što je uključivalo susjedu i ljubavnicu Blanche Blackwell, koja je poslužila kao model za lik lezbijske kriminalke Pussy Galore. Lik Goldfingera je, pak, temeljen na Blackwellinom dalekom rođaku, arhitektu Ernőu Goldfingeru; on je neposredno nakon objave romana izdavačima prijetio tužbom, ali je na kraju pristao na sudsku nagodbu. Sam je roman postao bestseler, te imao kritike primjetno bolje od ranijeg romana *[[Dr. No (roman)|Dr. No]]*. Književnik Anthony Burgess ga je 1984. u svojoj knjizi *[[Ninety-nine Novels]]* uveo u prestižni izbor 99 najboljih romana objavljenih na engleskom jeziku od 1939. godine.

Godine 1964. je postao predložak za istoimeni igrani film koji se, slično kao i mnogi rani naslovi, smatra jednim od vjernijih ekranizacija Flemingove proze u historiji franšize.

## Vanjske veze
* Ian Fleming Bibliography  of James Bond 1st Editions
Thunderball (roman)

***Thunderball*** () je špijunski roman britanskog pisca Iana Fleminga objavljen 1961. godine, koji predstavlja osmi roman, odnosno devetu knjigu iz ciklusa o britanskom tajnom agentu Jamesu Bondu. Uz *[[Casino Royale (roman)|Casino Royale]]* predstavlja jedini roman o Bondu koji je dva puta bio ekraniziran u obliku cjelovečernjeg filma, a što je posljedica višedecenijskog spora oko autorskim pravima.

Radnja prikazuje kako Bond, nedugo nakon što su ga pretpostavljeni poslali na prisilnu medicinsku rehabilitaciju zbog nezdravog života, počinje istraživati slučaj strateškog V-bombardera kojeg je njegov italijanski član posade Giuseppe Petacchi oteo kako bi njegove dvije nuklearne bojeve glave doveo na Bahame gdje ih nastoji preuzeti Emilio Largo, član tajne kriminalne organizacije SPECTRE; ona, pak, nastoji njihovom mogućom detonacijom ucijeniti britansku i američku vladu, dok Bond Larga nastoji zaustaviti uz pomoć Petacchijeve sestre Domino.

Roman je originalno nastao kao scenarij za igrani film, koji je Flemingu krajem 1959. godine bio predložio mladi irski pisac Kevin McClory. Nakon što pregovori o filmu nisu uspjeli, Fleming je scenarij preradio u roman koji je objavljen 1961. godine. Nakon toga je McClory reagirao sa tužbom za plagijat, ali ona nije uspjela zaustaviti objavu knjige; spor je djelomično riješen 1963. godine nagodbom neposredno pred Flemingovu smrt, kojom je McCloryju priznato autorstvo scenarija, a Flemingu filma.

*Thunderball* je poznat kao prvi roman, odnosno djelo o Jamesu Bondu gdje glavne negativce predstavlja SPECTRE, a što se ponekad tumači postepenim smirivanjem Hladnog rata, koji je Fleminga bio inspirirao da kao negativce prikazuje Sovjete. Radnja je, pak, bila inspirirana događajima iz Drugog svjetskog rata, odnosno aktivnostima podmorskih diverzanata, aktivnosti nalik na čije se prikazuju u dramatičnoj završnici romana koja se odvija pod morem.

Nagodba McCloryja sa Flemingom je omogućila naknadni ugovor između McCloryja i filmskog studija Eon Productions, temeljem koga je 1965. godine snimljen film *[[Thunderball (film)|Thunderball]]* sa Seanom Conneryjem u glavnoj ulozi; istim je ugovorom McClory zadržao pravo na ekranizacije romana, ali nakon deset godina, a što je Eon iskoristio da u još nekoliko godina koristi motiv SPECTRE. Po isteku ugovora, McClory je godine 1983. producirao *[[Never Say Never Again]]* gdje je Connery ponovio svoju ulogu, a koji ne predstavlja dio službene serije o Bondu.

## Vanjske veze
* Official website of Ian Fleming Publications
The Spy Who Loved Me (roman)

***The Spy Who Loved Me*** () je špijunski roman Iana Fleminga objavljen 1962. godine, koji predstavlja deveti roman iz originalnog ciklusa o britanskom tajnom agentu Jamesu Bondu. Roman je napisan u prvom licu i prikazuje život i pustolovine mlade Kanađanke po imenu Vivien Morell, koja radi kao čuvarica jednog motela gdje će je James Bond, koji je tamo slučajno navratio, spasiti od silovanja i ubistva. *The Spy* se, zbog stila, a dijelom i zbog sadržaja, smatra najneobičnijim od svih Flemingovih romana. Kritika mu, međutim, nije bila sklona, a sa njom se djelomično složio i sam Fleming, pokušavši zaustaviti njegovo objavljivanje u nekoliko stranih tržišta. Kada je prodao prava na ekranizaciju, inzistirao je da film osim naslova ne smije imati ništa zajedničko sa romanom; usprkos toga, u istoimenom filmu iz 1977. godine se kao jedan od likova pojavljuje Ralje, orijaški ubica čeličnih zubi nalik na lik mafijaškog egzekutora Horrora u romanu.

## Vanjske veze
* Ian Fleming Bibliography  of James Bond 1st Editions
On Her Majesty's Secret Service (roman)

***On Her Majesty's Secret Service*** () je špijunski roman britanskog pisca Iana Fleminga, koji predstavlja deseti roman iz ciklusa o britanskom tajnom agentu Jamesu Bondu. Radnja prikazuje Bondova nastojanja da pronađe Ernsta Stavra Blofelda, vođu međunarodne kriminalne organizacije SPECTRE, koji u planinskom lječilištu u Švicarskoj planira započeti biološke napade kako bi ucijenio vodeće zapadne zemlje; tom prilikom Bond upozna mladu i lijepu djevojku Teresu "Tracy" Draco, kći šefa korzikanske mafije, za koju se na kraju i oženi.

*On Her Majesty's Secret Service*, pisan u vrijeme kada se snimao *[[Dr. No (film)|Dr. No]]*, prvi film iz serije o Bondu, je nakon neuspjelog stilskog i sadržajnog eksperimenta u prethodnom romanu *[[The Spy Who Loved Me (roman)|The Spy Who Loved Me]]* predstavljao Flemingov povratak dotadašnjoj konvencionalnoj formuli Bonda, ali su kritičari zapazili da je Bondov lik dodatno "omekšao" u odnosu na ranije romane, a što se iskazivalo i kroz dotada teško zamislivu odluku da ljubavnu vezu okruni brakom. Roman se također isticao tragičnom i brutalnom završnicom koja je dodatno istakla Bondovu novopronađenu ranjivost.

Godine 1969. je roman ekraniziran u obliku istoimenog igranog filma, koji je predstavljao prvi u kome je Seana Conneryja u naslovnoj ulozi zamijenio George Lazenby. Ta je ekranizacija napravljena nakon što je u prethodnom filmu *[[You Only Live Twice (film)|Samo dvaput se živi]]* ekraniziran istoimeni nastavak u kome se također pojavljuje Blofeld, a što je dovelo do problema sa kontinuitetom.

## Vanjske veze
* Official Website of Ian Fleming Publications
You Only Live Twice (roman)

***You Only Live Twice*** () je špijunski roman britanskog pisca Iana Fleminga objavljen 1964. godine, a koji predstavlja jedanaesti roman iz originalnog ciklusa o britanskom tajnom agentu Jamesu Bondu, odnosno posljednji roman koji je Fleming objavio za vrijeme svog života. Radnja započinje kada Bond, još uvijek potresen tragičnom smrću supruge Tracy opisanom u prethodnom romanu *[[On Her Majesty's Secret Service (roman)|On Her Majesty's Secret Service]]* odlazi u Japan kako bi obavio špijunsko-diplomatsku misiju, odnosno za Britance ishodio obavještajne podatke koje drži japanska tajna služba na čelu sa Tigerom Tanakom; on, zauzvrat, od Bonda traži pomoć pri likvidaciji dr. Gunthrama Shatterhanda, dijaboličnog zapadnjaka koji je zakupio stari samurajski dvorac, a za koga se ispostavi da je u stvari Ernst Stavro Blofeld, šef SPECTRE odgovoran za Tracynu smrt; Bond se pokušava infiltirirati u zamak izdajući se za japanskog ribara uz pomoć Tigerove agentice Kissy Suzuki, koja će na kraju sa Bondom imati dijete. Roman završava cliffhangerom u kome je Bond postao žrtvom amnezije, odnosno smatra da je uistinu japanski ribar koji živi sa Kissy.

*You Only Live Twice* je predstavljao prvi roman napisan nakon početka filmske serije, odnosno filma *[[Dr. No (film)|Dr. No]]* gdje tumačenje lika od strane Seana Conneryja imalo određen uticaj na Flemingovu karakterizaciju, prije svega kroz škotsko porijeklo i humor. Flemingovo korištenje fiktivnog nekrologa za njegov lik je kasnije poslužilo kao kanon za Bondove fiktivne biografije.

Roman je godine 1967. adaptiran u istoimeni igrani film koji je u velikom dijelu odbacio njegov sadržaj; to se odnosi i na nedostatak referenci na događaje iz prethodnog romana koji su potpuno ignorirani, a što je kod kasnijih filmova, počevši sa *[[On Her Majesty's Secret Service]]* stvorilo probleme sa kontinuitetom.

## Vanjske veze
* Official Website of Ian Fleming Publications
From Russia, with Love (roman)

***From Russia, with Love*** () je špijunski roman britanskog pisca Iana Fleminga objavljen 1957. godine, a koji predstavlja peti po redu iz originalnog ciklusa o britanskom tajnom agentu Jamesu Bondu. Radnja prikazuje kako sovjetska tajna služba SMJERŠ odluči likvidirati Bonda tako da mu postavi klopku u obliku lijepe agentice Tatjane Romanove koja navodno namjerava prebjeći na Zapad i Britancima predati strateški važni uređaj za dekodiranje Spektor; Bond dolazi u Istanbul kako bi je preuzeo i sa njom putuje preko Orient Expressa gdje ga vrebaju SMJERŠ-ovi ubice koje namjeravaju ubiti i njega i Romanovu i u svrhu kompromitacije inscenirali seks skandal.

*From Russia, with Love* je Fleming napisao na temelju vlastitih iskustava u Istanbulu, gdje je dvije godine ranije kao novinar pratio Interpolovu konferenciju. Roman je napisan u jeku eskalacije Hladnog rata, te predstavlja jedan od rijetkih djela o Jamesu Bondu gdje su Sovjeti predstavljeni kao neposredni negativci. Također predstavlja jedini Flemingov roman čija se radnja djelomično odvija u tadašnjoj Jugoslaviji, a koju je Fleming negativno opisao kroz loš prikaz željezničkih stanica u Beogradu i Zagrebu. Specifičnost romana je i u tome što je jedini koji završava cliffhangerom, odnosno scenom u kojoj SMJERŠ-ova operativka Rosa Klebb uspije otrovati Bonda, koji potom kolabira i nalazi se na samrti. Fleming je kasnije objasnio da je roman pisao u vrijeme kad je bio "umoran od Bonda" i htio okončati seriju.

Nakon objavljivanja je *From Russia, with Love* doživio izuzetan uspjeh i izvrsne kritike. Geoffrey Boothroyd, stručnjak za vatreno oružje je, međutim, bio nezadovoljan time što Bond koristi "damske" pištolje kalibra .25 in te napisao pismo Flemingu i preporučio da Bond ubuduće koristi Walther PPK; Fleming je bio oduševljen te se za savjet odužio tako što je u sljedećim romanima uveo lik majora Boothroyda, koji će postati poznat pod kodnim imenom "Q". Roman je doživio izuzetnu popularnost ne samo u Britaniji, nego i u svijetu, a javno ga je pohvalio i američki predsjednik John F. Kennedy.

Godine 1963. je postao predloškom za istoimeni igrani film, koji se, bez obzira na određene izmjene u radnji (npr. to da je sovjetski SMJERŠ zamijenjen međunarodnom kriminalnom organizacijom SPECTRE), smatra najvjernijom od svih filmskih adaptacija Flemingovih romana.

## Vanjske veze
* Ian Fleming.com Official website of Ian Fleming Publications
Dr. No (roman)

***Dr. No*** je špijunski roman britanskog pisca Iana Fleminga objavljen 1957. godine, a koji predstavlja šesti dio originalnog ciklusa o britanskom tajnom agentu Jamesu Bondu. Radnja prikazuje kako Bonda, koji je jedva preživio pokušaj likvidacije opisan u prethodnom romanu ''From Russia, with Love'', njegov šef M šalje na relativno lagan zadatak na Jamajku, gdje bi trebao istražiti nestanak tamošnjih britanskih agenata; Bond tamo uz pomoć Honey Ryder, lokalne sakupljačice školjaka, otkriva da je na fiktivnom otoku Crabb Key kinesko-njemački poslovni čovjek dr. Julius No pod krinkom eksploatacije guana izgradio bazu iz koje za račun Sovjeta namjerava sabotirati američke probne letove sa Cape Canaverala.

*Dr. No* se većim dijelom odigrava na Jamajci, gdje je Fleming živio i stvorio svoje romane, te se odlikuje autentičnim opisima otoka i tamošnjeg načina života. Fleming ga je originalno zamislio kao prvu epizodu TV-serije pod naslovom *Commander Jamaica*, čiji je protagonist trebao biti lik po imenu James Gunn. Na kraju je od toga odustao, i zaplet iskoristio za još jedan o Jamesu Bondu. Bio je prvi roman iz ciklusa o Bondu koji je kritka loše dočekala, a što se obično tumači time što se roman odlikovao ogromnom količinom nasilja, odnosno likovima koje su žrtve sakaćenja, silovanja, odnosno umiru ili ih se pokušava ubiti na izuzetno neugodne načine. Usprkos svega toga, postigao je izuzetan uspjeh.

Četiri godine kasnije je postao predloškom za istoimeni igrani film, prvi iz serije o Jamesu Bondu, i čija radnja prilično vjerno prati njegovu radnju.

## Vanjske veze
* Ian Fleming.com Official website of Ian Fleming Publications
The Man with the Golden Gun (roman)

***The Man with the Golden Gun*** () je špijunski roman britanskog pisca Iana Fleminga posthumno objavljen 1965. godine, koji predstavlja dvanaesti roman iz originalnog ciklusa o britanskom tajnom agentu Jamesu Bondu. Radnja prikazuje kako Bond, nakon što je u SSSR-u bio podvrgnut pranju mozga i programiran da pokuša ubiti svog šefa M, "deprogramiran" te poslan na Karibe kako bi likvidirao Francisca Scaramangu, kubanskog plaćenog ubicu koji za račun mafije i Sovjeta namjerava destablizirati Zapadni svijet.

Fleming je u vrijeme pisanja romana bio pod uticajem ranih filmova iz serije, a što se vidjelo kroz učestalo korištenje svakojakih gadgeta. Na njega je, međutim, daleko više uticala bolest zbog koje je uspio dovršiti tek prvu verziju. Planove da je izmijeni je prekinula njegova smrt od srčanog udara. Iako su kritike bile mlake, roman je završio kao bestseler.

Godine 1974. je poslužio kao predložak za istoimeni film, koji je izmijenio veliki dio radnje, koja je, između ostalog, premještena sa Kariba na Daleki istok.

## Vanjske veze
* Ian Fleming Bibliography  of James Bond 1st Editions
Octopussy and The Living Daylights

***Octopussy and the Living Daylights*** () je zbirka priča britanskog pisca Iana Fleminga posthumno objavljena 1966. godine, koja predstavlja četrnaestu i posljednju knjigu iz originalnog ciklusa o britanskom tajnom agentu Jamesu Bondu. Originalno se sastojala od dvije priče - *Octopussy* i *Living Daylights* - a kasnijim izdanjima su pridodane priče *The Property of a Lady* i *007 in New York*. Sve su priče prije knjiškog izdanja bile objavljene u novinama, odnosno časopisima.

## Priče

### Octopussy

James Bond je dobio zadatak privesti pravdi majora Dextera Smythea, bivšeg obavještajca i heroja iz doba Drugog svjetskog rata, optuženog da je u poratnoj Austriji počinio ubistvo kako bi se dočepao nacističkog zlata. Priča se kroz flashbackove kazuje iz perspektive samog Smythea, koji u melankoličnom raspoloženju čeka Bondov dolazak i kome društvo pravi neobični kućni ljubimac - hobotnica kojoj je nadjenuo ime Octopussy ().

### The Living Daylights

James Bond je poslan u podijeljeni Berlin kako bi pomogao bijegu Agenta 272 iz istočnog u zapadni dio, odnosno likvidirao KGB-ovog snajperistu pod šifrom "Okidač". Radnja prikazuje kako Bond, dok čeka Agenta 272 na ničijoj zemlji, promatra probu orkestra na istočnoj strani i zagleda se u lijepu violočelisticu. Kada se bijeg dogodi, Bond shvaća da je upravo ta violočelistica "Okidač"; umjesto da je ubije, snajperskim hicem joj onesposobi pušku.

### Property of a Lady

Britanska tajna služba MI6 je doznala da je jedna njena uposlenica po imenu Maria Freudenstein sovjetski dvostruki agent te da je došla u posjed Fabergéovog dragulja kojeg namjerava prodati na aukciji u Sotheby'su te tako preuzeti honorar za svoje špijunske usluge. Bond na aukciji sovjetskog diplomata koji je njen kontrolor, te ga prijavi svojim pretpostavljenima kako bi bio protjeran kao persona non grata.

### 007 in New York

James Bond odlazi u New York kako bi jednu svoju kolegicu upozorio da joj je momak sovjetski agent. To je putovanje prilika da razgleda grad, razmišlja o tamošnjoj prehrani, ali djevojci po imenu Solange koja radi kao prodavačica u Abercormbie'su.

## Ekranizacije

Motivi priča *Octopussy* i *The Property of a Lady* su godine 1983. poslužili za scenarij filma *[[Octopussy]]* sa Rogerom Mooreom u glavnoj ulozi.

Godine 1987. je *The Living Daylights* iskorištena za dio scenarija filma *[[The Living Daylights]]* u kome je Bonda bio tumačio Timothy Dalton.

## Vanjske veze
* Ian Fleming Bibliography  of James Bond 1st Editions
Chitty-Chitty-Bang-Bang

***Chity-Chity-Bang-Bang*** je roman za djecu britanskog pisca Iana Fleminga objavljen 1964. godine. Radnja prikazuje kako ekscentrični ali daroviti izumitelj, bivši mornarički oficir Caractacus Potts, dobiva starinski automobil koga će preurediti i za koga će se za vrijeme jednog izleta ispostaviti da posjeduje vlastitu volju i čarobne mogućnosti. Fleming je roman napisao dok se oporavljao od srčanog udara, djelomično iscrpljen i sudskom tužbom vezanom za njegov roman *[[Thunderball (roman)|Thunderball]]*. Dodatni motiv je bilo nastojanje da u književni oblik pretvori priče koje je za laku noć pričao svom sinu Casparu. Fleming je umro nedugo prije objave romana, ali je on posato bestseler.

Godine 1968. je snimljena popularna istoimena filmska verzija.
Chitty Chitty Bang Bang

***Chitty Chitty Bang Bang*** je britanski film za djecu snimljen 1968. godine u režiji Kena Hughesa. Predstavlja adaptaciju istoimenog romana Iana Fleminga. Protagonist, koga tumači Dick Van Dyke je ekscentrični izumitelj koji početkom 20. vijeka nabavlja neobični automobil za koga se ispostavlja da posjeduje magične moći, uključujući let. Radnja prikazuje kako on i njegova porodica doživljavaju niz neobičnih pustolovina. Film je nakon premijere stekao izuzetnu gledanost i komercijalni uspjeh, a i kritike su bile povoljne, mada su mu nakon nekoliko decenija počeli zamjerati loše specijalne efekte.

## Uloge
* Dick Van Dyke ... Caractacus Potts
* Sally Ann Howes ... Truly Scrumptious
* Adrian Hall ... Jeremy Potts
* Heather Ripley ... Jemima Potts
* Lionel Jeffries ... Djed Bungie Potts
* Gert Fröbe ... Baron Bomburst
* Anna Quayle ... Baronesa Bomburst
* Benny Hill ... Tvorac igračaka
* James Robertson Justice ... Lord Scrumptious
* Robert Helpmann ... Djecolovac
* Barbara Windsor ... Plavuša
* Davy Kaye ... Admiral
* Stanley Unwin ... Kancelar
* Peter Arne ... Kapetan Bomburstove vojske
* Desmond Llewelyn ... Mr. Coggins
* Victor Maddern ... Junkman
* Arthur Mullard ... Big Man
* Max Wall ... Izumitelj
* Gerald Campion ... Ministar
* Max Bacon ... Vođa orkestra
* Alexander Doré ... Prvi špijun
* Bernard Spear ... Drugi špijun
* Richard Wattis ... Sekretar u tvornici slatkiša  (nenaveden na špici)
* Phil Collins ... Vulgarijsko dijete (izbačene scene)

## Reference

## Vanjske veze

* 
* 
* 
*
Thrilling Cities

***Thrilling Cities*** () je putopisna knjiga britanskog pisca Iana Fleminga objavljena 1963. godine. U njoj je Fleming sažeo svoja iskustva i dojmove sa dva putovanja koje je 1959. i 1960. godine obavio za račun *[[Sunday Times]]a* gdje je objavio originalne članke. U knjizi su opisani gradovi Macau, Hong Kong, Tokyo, Honolulu, Los Angeles, Las Vegas, Chicago, New York, Hamburg, Berlin, Beč, Ženeva, Napulj i Monte Carlo. Osim vlastitih zapažanja, koja će postati inspiracija za neke od kasnijih romana o Jamesu Bondu, u knjizi se nalaze i intervjui sa slavnim ličnostima koje je sreo prilikom putovanja, a među kojima su glumac Charlie Chaplin i gangster Lucky Luciano.
Sojuz MS-10

**Sojuz MS-10** () je bio svemirski let sa posadom prilikom koga je ruska sonda *[[Sojuz MS]]* trebala odvesti članove Ekspedicije 57 - ruskog kozmonauta Alekseja Ovčinina i američkog astronauta Nicka Haguea - na Međunarodnu svemirsku stanicu. 11. oktobra 2018. godine, nedugo nakon lansiranja iz Bajkonura, došlo je do zatajenja rakete Sojuz-FG te je let morao biti obustavljen, a sonda prinudno sletjeti, prilikom čega su oba astronauta preživjela bez ikakvih ozljeda.

## Vanjske veze
*
Ženska odbojkaška reprezentacija Italije

**Ženska odbojkaška reprezentacija Italije** se prema važećoj rang listi FIVB od 11. novembra 2011., nalazi na sedmom mestu. Reprezentacija se sa više ili manje uspeha pojavljuje na svim velikom takmičenjima koja organizuje FIVB.

U sledećoj tabeli dati su dosadašnji uspesi reprezentacije Italije:

## [[Olimpijske igre]]
* Tokio 1964 — nije učestvovala
* Meksiko Siti 1968 — nije učestvovala
* Minhen 1972 — nije se kvalifikovala
* Montreal 1976 — 8. mesto
* Moskva 1980 — nije učestvovala
* Los Anđeles 1984 — nije se kvalifikovala
* Seul 1988 — 9. mesto
* Barselona 1992 — nije se kvalifikovala
* Atlanta 1996 — nije se kvalifikovala
* Sidnej 2000 — 9. mesto
* Atina 2004. — 5. mesto
* Peking 2008. — 5. mesto
* London 2012. — 5. mesto

## [[Svetsko prvenstvo u odbojci|Svetska prvenstva]]
* 1952 — nije učestvovala
* 1956 — nije učestvovala
* 1960 — nije učestvovala
* 1962 — nije učestvovala
* 1967 — nije učestvovala
* 1970 — nije učestvovala
* 1974 — nije učestvovala
* 1978 — 23. mesto
* 1982 — 15. mesto
* 1986 — 9. mesto
* 1990 — 10. mesto
* 1994 — od 13. do 16. mesta
* 1998 — 5. mesto
* 2002 — **zlato**
* 2006 — 4. mesto
* 2010 — 5. mesto

## Svetski kup
* 1973 — nije učestvovala
* 1977 — nije učestvovala
* 1981 — nije učestvovala
* 1985 — nije učestvovala
* 1989 — nije učestvovala
* 1991 — nije učestvovala
* 1995 — nije učestvovala
* 1999 — 7. mesto
* 2003 — 4. mesto
* 2007 — 1. mesto
* 2011 — 1. mesto

## Gran pri

## [[Evropsko prvenstvo u odbojci za žene]]
Na prvenstvima 1949, 1950, 1955, 1958, 1963,
1979 nije učestvovala

## [[Svetsko prvenstvo u odbojci za žene 2006.|Sastav reprezentacije na svetskom prvenstvu 2006]].
* Selektor: Masimo Barbolini

## Povezano
* Svetsko prvenstvo u odbojci za žene 2006.

## Reference

## Vanjske veze

* Službeni sajt FIVB
Džamal Kašogi

**Džamal Kašogi** (; lat. jamāl ḵāšuqjī; Medina, Saudijska Arabija, 13. oktobar 1958. – Istanbul, Turska 2. oktobar 2018) je bio saudijski novinar i publicista. Bio je urednik saudijskog novinskog lista Al Vatan i generalni direktor i glavni urednik televizije *Al-Arab*, koja je ugašena nakon samo 11 sati emitovanja programa. Kašogi je napustio Saudijsku Arabiju 2017, a u junu iste godine preselio se u SAD gde je počeo pisati tekstove za Vašington post. U svojim tekstovima iznosio je kritike na račun vlasti Saudijske Arabije naročito u vezi saudijske blokade Katara, i diplomatskih sporova sa Libanom i Kanadom, ali i zbog progona političkih neistomišljenika i medija. Kašogi potiče iz moćne i poznate saudijske porodice.

Kašogi je nestao 2. oktobra 2018, a poslednji put je viđen kako ulazi u konzulat Saudijske Arabije u Istanbulu. On je došao do konzulata kako bi izvadio potvrdu da se razveo od bivše supruge koja mu je bila potrebna za sklapanje braka sa verenicom Hatidžom Džengiz, turskom državljankom, koja ga je čekala ispred konzulata. Nakon što Kašogi nije izašao do kraja radnog vremena iz zgrade konzulata, njegova verenica je alarmirala turske vlasti.

Izvori u bezbednosnim službama Turske i turski mediji objavili su nakon toga da veruju da je Kašogi ubijen u konzulatu, gde je najpre mučen, a potom je njegovo telo prevezeno crnim kombijem iz zgrade konzulata do rezidencije konzula koja je udaljena oko 2&nbsp;km. Turski mediji objavili su fotografije grupe od 15 državljana Saudijske Arabije koji su, po njima, došli kako bi izvršili likvidaciju, i koji su ubrzo potom napustili Tursku. S druge strane, Saudijska Arabija je u početku demantovala ove navode, i saopštila da je Kašogi napustio konzulat kroz izlaz sa druge strane zgrade, kao i da radi na potrazi za njim.

## Reference

## Vanjske veze

*
Žena na kamenu

***Žena na kamenu*** je pripovjetka Ive Andrića objavljena 1954. godine u istoimenoj zbirci. Naslovni lik je Marta L., 48-godišnja operna pjevačica koja se nalazi na vrhuncu slave i karijere. Radnja prikazuje kako se sunča na kamenitoj plaži i počinje prisjećati svog života, ali i razmišljati o tome kako da se suoči sa neumitnom starošću.

1978. godine je ekranizirana u obliku istoimenog TV-filma u kome je naslovnu ulogu tumačila Svetlana Bojković.

## Vanjske veze
*Profil na portalu Zadužbine Ive Andrića
Žena na kamenu (TV film)

***Žena na kamenu*** je jugoslavenski televizijski film snimljen 1978. godine u produkciji TV Sarajevo i režiji Nenada Dizdarevića. Predstavlja adaptaciju istoimene priče Ive Andrića za koju je scenario napisao Vuk Krnjević. Naslovni lik, koji tumači Svetlana Bojković je operna pjevačica koja se sunča na kamenitoj plaži i prisjeća svog života.

## Uloge

## Vanjske veze
*
Ljudski faktor (TV drama)

***Ljudski faktor*** je jugoslavenska TV drama u produkciji TV Sarajevo emitirana 1978. godine. Režirao ju je Dušan Anđić, a scenario je napisao Josip Pejaković.

## Uloge

## Vanjske veze
*
Tonina Torrielli

**Tonina Torrielli** (Serravalle Scrivia, 22. marta 1934) je italijanska pevačica, u modi pedesetih godina. Ona je učestvovala na festivalu Sanremo 1956. godine, plasirajući se na  drugo mesto sa "Amami se voui".

Radila u tvornici konditorskih proizvoda u Novom Ligureu, gdje se prijavila za Voci Nuove takmičenje 1955. godine gdje je pobjedila. Ovo joj daje pravo nastupa na sledećem Sanremo festivalu. Osvojila je drugo mjesto ali ipak je otišla na Evroviziju 1956. sa pjesmom "Anami se voui" gdje je njen rezultat ostao nepoznat (navodno je završila na petom mjestu).

Poslije toga učestvovala je na mnogo festivala u Italiji gdje je odstvarivala dobre rezultate.Za to vrijeme objavila je 4 albuma i 1960. se udala.

1965. Tonina Torrielli je odlučila da se penzioniše da bi se više posvetila porodici, ali i zbog opadanja melodičnog žanra sa samo 31 godinom. Kasnije ima kratke nastupe za oživljavanje devedesetih. Godine 2017. u maju pojavila se na televiziji da bi ohrabrila predstabvnika Italije na Eurosongu 2017., Francesca Gabbanija.
Todora (TV film)

***Todora*** je jugoslavenski televizijski film snimljen 1979. godine u produkciji TV Sarajevo i režiji Uroša Kovačevića po scenariju Ćamila Sijarića. Naslovna protagonistica, koju tumači Božidarka Frajt, je mještanka jednog sela koju za vrijeme Drugog svjetskog rata napadnu Nijemci i pri tome je, iako na kraju budu odbijeni, siluju. Radnja prikazuje kako nakon toga rađa dijete i, usprkos toga što su ona i njen otac doprinijeli obrani, postaje predmetom bojkota i odbacivanja od strane sumještana.

## Uloge

Ostale uloge &nbsp;▼




## Vanjske veze
*
Steiner – Das Eiserne Kreuz II

***Steiner – Das Eiserne Kreuz II*** (), poznat i pod engleskim naslovom ***Breakthrough*** (), a u Jugoslaviji prikazan pod naslovom ***Narednik Steiner***, je zapadnonjemačko-britanski ratni film snimljen u režiji Andrewa V. McLaglena i premijerno prikazan početkom 1979. godine. Predstavlja nastavak filma *[[Cross of Iron|Željezni križ]]* snimljenog dvije godine ranije. Naslovni protagonist, čiji lik tumači Richard Burton, je Wehrmachtov narednik koji u proljeće 1944. godine sa Istočnog fronta bude poslan u okupiranu Francusku gdje ća zateći saveznička invazija. Radnja prikazuje kako postaje upetljan u pokušaje svojih pretpostavljenih da zbace Hitlera i sklope mir sa zapadnim saveznicima, a zbog čega će se povezati sa američkim pukovnikom Rogersom (koga tumači Robert Mitchum).

Sam Peckinpah, autor *Željeznog križa*, je odbio režirati novi film, a Coburn, koji je bio tumačio Steinera, je u posljednji trenutak odustao od projekta, pa ga je zamijenio Burton, koji je dosta vremena na setu provodio pijan. Uz glumačku ekipu koja je, sa izuzetkom Klausa Löwitscha u ulozi Krugera u potpunosti zamijenjena, autori su, u nastojanju da skrešu budžet, reciklirali scene iz prethodnog filma, kao i deset godina starog ratnog spektakla *[[Bitka za Britaniju (film, 1969)|Bitka za Britaniju]]*. Zbog svega toga je *Steiner* dočekan kao razočaranje, i vrlo brzo pao u zaborav.

## Uloge
*Richard Burton - Narednik Rolf Steiner
*Robert Mitchum - Pukovnik Rogers
*Rod Steiger - General Webster
*Michael Parks - Narednik Anderson
*Curd Jurgens - General Hoffmann
*Helmut Griem - Major von Stransky
*Klaus Löwitsch - Kruger

## Vanjske veze
*
Carry On Columbus

***Carry On Columbus*** () je britanska filmska komedija snimljena 1992. godine u režiji Geralda Thomasa. Predstavlja 30. i posljednji film iz ciklusa *[[Carry On]]*. Napravljen je nakon dugogodišnje pauze, a povodom 500-te obljetnice Kolumbovog otkrića Amerike, odnosno kao parodija "ozbiljnih" hollywoodskih filmova snimljenih istim povodom kao što su *[[1492: Conquest of Paradise]]*, odnosno *[[Christopher Columbus: Discovery]]*. Radnja se odvija 1492. godine i prikazuje kako Kolumbo (čiji lik tumači Jim Dale) nastoji otploviti na zapad kako bi pronašao alternativni put za Daleki istok, te kako ga muslimanski sultan (čiji lik tumači Rik Mayall) u tome nastoji spriječiti šaljući lijepu špijunku (čiji lik tumači Sara Crowe) sa zadatkom da sabotira njegovo putovanje.

Veliki dio originalnih članova postave *Carry On* filmova je zbog starosti i drugih razloga odbio nastupati, a Frenkie Howard, koji je bio angažiran za lik kralja Ferdinanda, je umro nedugo pred snimanje i morao biti zamijenjen Lesliejem Phillipsom. Zbog toga su producenti nastojali kao zamjenu pronaći tada popularne alternativne komičare. Film je, međutim, propao u kino-dvoranama i dobio porazne kritike, a 2004. godine je u jednoj anketi proglašen najgorim britanskim filmom svih vremena.

## Uloge
*Jim Dale ... Christopher Columbus
*Bernard Cribbins ... Mordecai Mendoza
*Maureen Lipman ... Grofica Esmerelda
*Alexei Sayle ... Achmed
*Rik Mayall ... Sultan
*Sara Crowe ... Fatima
*Julian Clary ... Don Juan Diego
*Keith Allen ... Pepi, trovač
*Leslie Phillips ... Kralj Ferdinand
*Jon Pertwee ... Vojvoda od Costa Brave
*Richard Wilson ... Don Juan Felipe
*Rebecca Lacey ... Chiquita
*June Whitfield ... Kraljica Isabella
*Nigel Planer ... Vezir
*Larry Miller ... Poglavica
*Jack Douglas ... Marco, ubica žitarica
*Andrew Bailey ... Genghis
*Burt Kwouk ... Wang
*Philip Herbert ... Ginger
*Tony Slattery ... Baba, glasnik
*Martin Clunes ... Martin
*David Boyce ... Mušterija s uhom
*Sara Stockbridge ... Nina, model
*Holly Aird ... Maria
*James Faulkner ... Tomas de Torquemada
*Don Maclean ... Inkvizitor sa sendvičem od šunke
*Dave Freeman ... Inkvizitor
*Duncan Duff ... Inkvizitor
*Jonathan Tafler ... Inkvizitor
*James Pertwee ... Inkvizitor
*Toby Dale ... Inkvizitor
*Michael Hobbs ... Inkvizitor
*Peter Grant ... Kardinal
*Su Douglas ... Grofica Joanna
*John Antrobus ... Sluga
*Lynda Baron ... Meg
*Allan Corduner ... Sam
*Nejdet Salih ... Fayid
*Mark Arden ... Mark
*Silvestre Tobias ... Abdullah
*Daniel Peacock ... Tonto Baklja
*Don Henderson ... Noštromo
*Harold Berens ... Cecil, mučitelj
*Peter Gilmore ... Guverner Kanarskih otoka
*Marc Sinden ... Kapetan Perez
*Charles Fleischer ... Pontiac
*Chris Langham ... Hubba
*Reed Martin ... Poco Hontas
*Prudence Solomon ... Ha
*Peter Gordeno ... Šaman

## Vanjske veze
*
*''Carry On Columbus'' at The Whippit Inn
Rupa (budizam)

**Rupa** (रूप [*rūpa*]) je pali i sanskritski izraz koji znači telo, lik, oblik, fizičku pojavu, ono što opažamo čulima.

Osnovno značenje ove reči jeste "pojava" ili "oblik". Koristi se, međutim, u velikom broju različitih konteksta, preuzimajući na taj način mnoge nijanse značenja u svakom od njih. U spisku objekata čula pominje se kao objekat čula vida. Kao jedna od khandha, odnosi se na fizičke fenomene ili osećaje (vidljivost ili oblik jedna je od karakteristika onoga što je materijalno). Ovo značenje ima i kada se stavlja nasuprot *[[nama (budizam)|nama]]* ili mentalnom fenomenu.

Sidarta Gautama je vezivanje za svoj telesni oblik smatrao jednim od izvora uznemirenosti:

Takođe, on je tvrdio da su u "ovom telu" sadržani svet, pojava sveta, okončanje sveta i put koji vodi okončanju sveta:

## Reference

## Povezano
* Nama-rupa